Som udgangspunkt, har et domænes alder intet at sige, i forhold til hvor godt det kan positioneres i søgemaskinerne. Det har i mange år, været en udbredt misforståelse, at ældre domæner per automatik rangerer bedre i søgemaskinerne – men sådan forholder det sig altså ikke.
Der skal dog gøres forskel på, om der ene og alene er tale om domænets alder eller man også inkluderer domænets historik. Hvis du har at gøre med et gammelt domæne, vil der ofte være mange og ældre indgående links til websitet, hvis dette er tilfældet, vil domænet have en betydning for dets rangering, men det skyldes ikke specifikt domænet, men derimod dets linkprofil.
Benævnelser af domænet i artikler eller andre steder på Internettet, kan også være behjælpelig til et domænes synlighed, også selvom det nævnes, uden at der linkes.
Domænehistorik har dermed noget at sige, i forhold til hvor godt et website kan rangere på det pågældende domæne, men det er ikke på baggrund af domænets alder. Der er dermed ingen magisk grænsen for, at hvis et domæne er over 10 år gammelt, så rangerer det bedre end et helt nyt domæne.